Künakirves

pisi|Künakirvega palkmaja jaoks palgi vara tahumine
Künakirves (ka vesik, vissil, lõunaeesti murretes vessimMurdekaart) on ristipidi varre otsa pandud pikakaelalise nõgusa teraga kirves puuesemete õõnestamiseks.Eesti etnograafia sõnaraamat. 1995. Koostanud Arvi Ränk. Tallinn, AS Pakett trükikoda. Lk 80

Kuju
19. sajandil olid künakirved 5–9 cm laiuse tera, kitsama paksu kaelaosa ja kumera põhjaga. Tera kaare põhi võis olla ka peaaegu sirge ning teraotsad sellega enam-vähem risti. Hõlbustamaks piki süüd raiumist oli kirve laba varre suhtes suurema või väiksema teravnurga all.

Kasutamine
Künakirvega õõnestati erinevaid puuesemeid: eriti künasid, aga ka venesid, pakktarusid, surnukirste, ummiknõusid jms. Lisaks kasutati künakirvest hoonete sammastesse soonte raiumiseks. Saetööstuse arengu ning saelaudade laialdase kasutuse tõttu kadus künakirves üldkasutuselt 19. sajandi teisel poolel.Eesti rahvakultuuri leksikon. 2000. Koostanud Ants Viires. Tallinn, Ühiselu AS trükikoda. Lk 121

Vaata ka
Kirves
Lutt
Tahumiskirves

 Viited 

 Kirjandus 
Eesti rahvapärane puutööndus. Ants Viires. Tallinn: Eesti Riiklik Kirjastus, 1960

 Välislingid 
 Künakirves, Värska talumuuseum

Kategooria:Kirved
Kategooria:Tööriistad
Kategooria:Talu tööriistad